**Magyar Ultiszövetség**

**Budapest, Ananász u 46**

**1172** Ikt: szám: Eln./2018. 10.19

**JEGYZŐKÖNYV**

Készült a Magyar Ultiszövetség 2018. október 19-ei elnökségi ülésén.

Az elnökségi ülés helye: Debrecen, Csapszék Söröző (Debrecen, Kishegyesi u. 36.).

Jelen vannak: az **elnökség tagjai** és a meghívott az alábbiak szerint:

|  |  |  |
| --- | --- | --- |
| Muzslai Róbert elnök | Gyöngyösi Géza főtitkár | Borbély Imre alelnök |
| Farkas Gyula alelnök | Gégény Tamás alelnök | Mészáros Károly alelnök |
| Nagy István alelnök | Pápai László alelnök |  |

**Meghívott:** Tóth Bálint gazdasági ügyeket intéző

Muzslai Róbert elnök köszönti a megjelenteket és 15 óra 40 percben megnyitja az Elnökségi ülést. Megállapítja, hogy az Elnökségi ülés határozatképes.

Az elnök az Elnökségi ülés jegyzőkönyvének vezetésére javasolja Tóth Bálintot, akit az elnökség egyhangúan elfogad.

A jegyzőkönyv hitelesítésére az elnök Borbély Imrét javasolja, amit az elnökség egyhangúan elfogad

**1/2018.10.19 számú Elnökségi határozat**

Az elnökség egyhangú szavazata alapján az ülés jegyzőkönyvvének vezetésével Tóth Bálintot, a jegyzőkönyv hitelesítésével Borbély Imre alelnököt bízta meg.

Az elnök jelezte, hogy az Elnökségi ülés napirendi pontjait elektronikus levélben eljuttatta az elnökségi tagoknak. Megkérdezi, hogy van-e további napirendi javaslat. Módosító vagy új napirendi javaslat nem merült fel. A részvevők részére megküldött napirendi pontokat elnökség egyhangúan elfogadta.

**2/2018.10.19 számú Elnökségi határozat**

Az Elnökség a meghívóban kiküldött javalat szerinti napirendi pontokat tárgyalja.

1.) Szakmai beszámoló a 2018. év versenyrendszer működéséről

2. A döntők díjazásáról való döntés

3. A 2019. évi versenyrendszer meghatározása és a szükséges változtatások rögzítése

4. A 2019- évi versenynaptár kiadásának előkészítése

5. Egyebek

**A napirend tárgyalása**

**1.) Szakmai beszámoló a 2018. év versenyrendszer működéséről**

*a) Sportulti szakág felelős előterjesztője:* Mészáros Károly alelnök

A szakág felelős alelnök elmondja, hogy a régiónként szervezett 2 fordulós selejtező kedvező hatással volt a résztvevők létszámára.

A verseny levezetésére felkért tagtársak jól szervezték a tevékenységüket, valamennyi verseny a tervezett időben, minden hátráltató tényező nélkül zajlott. A hat versenyen 171 fő vett részt. A verseny rendezését zökkenőmentessé tette, hogy a leosztások összeállításához a Szövetség biztosította a megfelelő mennyiségű kártyát, így az egymást követő nap esetén sem okozott többlet időt a leosztások összeállítása.

A versenyrendszerben árnyalja az értékelést, hogy a nagyobb létszámmal rendezett versenyekről több a döntőbe jutó versenyző, amit javasol átgondolni.

Javasolja, hogy alapelvként a jövőben régiónként a legmagasabb %-ot elért 7-7-7 fő jusson a döntőbe, amely a régió versenyeken résztvevő létszám arányába módosulna. A módosítás lényege, hogy a legmagasabb létszámmal versenyző régió +1 fő indításra, a legkevesebb láétszámmal verseny rendező régió 1 fővel kevesebb (6 fő) versenyzője jutna a döntőbe. E módszer szerint a 2018. évi versenyek alapján a Dunántúli régióból 8 fő, az Északi régióból 7 fő, míg a Duna-Tiszaközi régióból 6 fő jutna a döntőbe.

A 2019. évi versenyrendszerben javasolja régiónként a két verseny lebonyolítását, amelynél a régiók kialakításánál nem feltétlenül kellene követni a társasági ultinál kialakított régiót. Az egyenletesebb résztvevői létszám érdekében célszerűnek látszik a régióhoz tartozó területek átgondolása.

Muzslai Róbert elnök hozzászólásában elmondta, hogy meg kell kérni a verseny program módosítása kapcsán Dr. Szabó Imrét, hogy minden esetben azonos feltétel legyen, amely alapján, a versenyeken elért %-kos teljesítmény mindenki számára elfogadható módon lehetővé teszi a régiós versenyek eredményeinek összefésülését és a legjobb eredményt elérő 21 fő versenyző általi döntő lebonyolítást.

Látja a program létszámkezeléssel kapcsolatos anomáliát, figyelemmel arra, hogy a Nyugati régióban a versenyre jelentkezők létszámából 42 fő kezelését lehetett megoldani, a versenyre jelentkezők közül 12 fő a Duna-Tiszaközi Régió versenyén vett részt.

Gégény Tamás alelnök a régiónkéni 7-7-7 fő döntőbejutását támogatja létszámtól függetlenül, bár a Mészáros Károly döntőbe jutó létszám megállapításra vonatkozó javaslatát korrektnek tartja.

**3/2018.10.19 számú Elnökségi határozat**

Az Elnökség Mészáros Károly alelnök beszámolóját egyhangú szavazással fogadta el. Felkérte az alelnököt, hogy az egyeztetést Dr. Szabó Imrével folytassa le, és arról tájékoztassa az Elnöki értekezletet.

*b) Társasági ulti szakág felelős előterjesztője:* Gyöngyösi Géza főtitkár, aki egyben a keleti régió elődöntő szervezését ellátó elnökségi tag.

Gyöngyösi Géza beszámolójában elmondta, hogy a társasági ulti bajnokság versenyei elődöntői eredményesen lezajlottak. A versenyen részvevő létszámnál a korábbi évek kedvezőtlen tendenciája érvényesült azáltal, hogy a negyedik ötödik fordulóban csökkent a résztvevők száma. Az elődöntőbe jutásra nem esélyes versenyzők egy része nem indult el ezeken a versenyeken.

A Sárospatakon rendezett elődöntő rendezése eltért a Közgyűlés határozatától. A helyszínen kihirdetett, pont eredményük alapján jutottak be a közös elődöntőbe a versenyzők. A közös középdöntőbe jutó 60 fő megoszlásának a két régió nem 50-50%-ból adódóan a keleti régiós Mészáros Károly, Nagy István alelnökök nehezményezte, hogy a Nyugati régióból az eredmények összefésülése miatt többen jutottak a közös elődöntőbe.

A próbaév miatt egyesek anomáliaként érzékelték, hogy a Magyar Ultisok Egyesülete (MUOE) más rendszerben folytatta a versenyeit a közös elődöntőig.

Farkas Gyula alelnök megjegyezte, hogy a társasági ulti versenybe nem volt nyugati régió. Az elmondottak alátámasztására Tóth Bálint bemutatta a 2018. évi közgyűlési határozatokat és a 2018. évi verseny szabályzatot. A témakörrel kapcsolatban Gyöngyös Géza hozzászólásában elmondta, hogy a MUOE szélesebb körű integrálása a Szövetség versenyrendszereiben növelte a Szövetség bevételeit. Ezek közzé tartozik az új versenyengedélyre, versenyengedély hosszabbításra befizetett összeg, továbbá sportulti versenyek regisztrációs és a közös elődöntő regisztrációs díjával.

A közös elődöntő alapvetően zökkenőmentes volt, két napos verseny eredményes lebonyolítását nem befolyásolta az időközben jelentkező hibás döntés. A közös elődöntő bejutott, illetve a meghívott személyek egy része nem jelent meg a versenyen, emiatt – a tervezettek szerint csak három fős asztal mellett – négyes asztalon is kellett játszani, illetve a közös elődöntőt a verseny vége előtt többen – hat fő – elhagyták a versenyt. A versenybírók jelentése alapján a Fegyelmi Bizottság kivizsgája, hogy történt e vétség.

A hozzászólások megerősítették a főtitkár által elmondottak, illetve felhívták a figyelmet a szabályok következetes betartására.

**4/2018.10.19 számú Elnökségi határozat**

Az Elnökség Gyöngyösi Géza főtitkár beszámolóját egyhangú szavazással fogadta el, azzal, hogy a jövőben szigorúan be kell tartani a Közgyűlés döntését a versenyek szervezésénél és a versenyek vezetésénél.

*c) Társasági ulti csapatverseny felelős előterjesztője:* Pápai László alelnök

Pápai László alelnök beszámolójában elmondja, hogy a csapatversenyen résztvevő csapatok száma a második játéknapon csökkent.

A Keleti régió csapatversenyén olyan esemény történt, amelyet a kialakított szabályzat nem enged meg. Az egyik csapat a megengedett egy fő helyett két új versenyzővel játszotta le a második versenyt. A versenyen jelenlévő elnökségi tagok egybehangzó állásfoglalása alapján – így volt hárommal osztható csapat létszám – engedték a csapat részt vételét a versenyen. A döntést hozók utólag belátták a döntés helytelenségét. A személycserét végrehajtó csapat büntetése, a döntőről való kizárás nem lenne helyes. Az elhangzottak alapján az elnökség a döntését arra figyelemmel hozta meg, hogy a versenyzőket nem lehet utólag büntetni.

Az elnök megjegyezte, hogy szükségtelen a csapatoknál a cserék merev megkötése. Azzal a megkötéssel egyetért és támogatja a szabályozásban történő rögzítését, hogy a csapatverseny egy versenyén résztvevő versenyző a versenyrendszer további versenyein és a döntőn más csapat keretében – annak tagjaként – már nem indulhat.

**5/2018.10.19 számú Elnökségi határozat**

Az Elnökség Pápai László alelnök beszámolóját egyhangú szavazással fogadta el, azzal, hogy a jövőben szigorúan be kell tartani a Közgyűlés döntését a versenyek szervezésénél és a versenyek vezetésénél. A 2018. évi döntőn az a csapat vehet részt, amelyik jogot szerzett azzal, hogy a döntőn nem lehet személycserét végrehajtani a bejutott csapatnál.

**2. A döntők díjazásáról való döntés**

Muzslai Róbert elnök a döntők díjazásával kapcsolatos döntés meghozatala érdekében kérte a területi felelős alelnökök véleményét és javaslatát az általuk felügyelt ágazatok díjazásával kapcsolatban.

A sportulti verseny döntő díjazásánál – annak kiemelt támogatásra vonatkozó korábbi döntésre figyelemmel –, Mészáros Károly javasolja, hogy a Szövetség minimális követelményként tartsa meg a 2017. évi – oklevél, kupa, plakett, pénz – díjazást, illetve lehetőség szerint bővítse a rendelkezésre álló anyagi források szerint.

A csapatdöntő díjazásával kapcsolatban Pápai László alelnök azt kérte, hogy az 1-3. helyezett csapat részesüljön díjazásban.

A társasági ulti döntő díjazásával kapcsolatban Nagy István alelnök a Magyar Ultisok Országos Egyesületénél meglévő gyakorlat átvételét – a döntőbe jutott valamennyi résztvevő alapszintű és a helyezés arányában további összeggel kiegészítve díjazza a versenyzőket. Az oklevél és a kupa díjazásban az 1-6 helyezett részesüljön.

Az elmondottakat figyelembe véve az Elnökség egyhangú szavazással a döntött a csapat, a társasági és a sportulti döntő a díjazásáról, figyelemmel az egyes szakági versenyeken résztvevő létszámra a következők szerint.

**6/2018.10.19 számú Elnökségi határozat**

A 2018. évi versenyrendszer döntői díjazása szakáganként – nettó összeg meghatározásával – a következő:

1. **Sportulti döntő:** 1-6 helyezett oklevél, 1-3 helyezett serleg (kupa), 4-6 plakett, 1-6 helyezett 20-20 ezer Ft, továbbá a 3. helyezett +20 ezer Ft a 2. helyezett +30 ezer Ft és az első helyezett +40 ezer Ft díjazásban részesül.
2. **Csapatdöntő:** 1-3. helyezett csapat minden tagja oklevél és kupa (serleg), továbbá a 3. helyezett csapat tagjai 10 ezer Ft/fő, a 2. helyezett csapat tagjai 20 ezer Ft/fő, az 1 helyezett csapat tagjai 30 ezer Ft/fő díjazásban részesül. 4-6 helyezett csapat tagjai érme díjazásban részesül.
3. **Társasági ulti:** 1-3 helyezettdíszes kupa (serleg) 4-21 helyezett egyforma kupa (serleg) 1-6. helyezett oklevél.
   1. A díjazás alapdíját 10 ezer Ft-ban határozza meg, amelyet a döntő mind a 21 tagja megkap.
   2. A döntő 20-7 helyezett kapja az alapdíjat + csökkenő helyezésenként 1 ezer Ft növelt összeget.
   3. A hatodik helyezett az alapdíj háromszorosát kapja.
   4. Az 5-4 helyezett a hatodik helyezett díj összege + helyezésenként az alapdíj felével növekvő összegét kapja.
   5. A harmadik helyezett díja a hatodik helyezett összeg kétszerese.
   6. A második helyezett díja a hatodik helyezés összegének 2,5 szerese.
   7. Az első helyezett a hatodik helyezés összegének háromszoros összegének megfelelő díjazásban részesül.
4. A kifizetésre kerülő díj összege után a Szövetségfizeti a személyi jövedelemadó és a járulék összegét.

**3. A 2019. évi versenyrendszer meghatározása és a szükséges változtatások rögzítése**

Muzslai Róbert ismertette a 2019. évi versenyrendszer elképzelést. A Szövetség 2019-ben mindhárom versenyágban (társasági ulti, csapatverseny, sportulti) három régióban rendezi a versenyeket.

**Társasági ulti** versenyből öt középdöntő kerül régiónkként megszervezésre, azonos leosztással és pontozással. A versenyen továbbra is alap az asztalonként három játékos által játszott forduló. A versenyen erőnyerő nem lehet, hárommal nem osztható létszám esetén az 1 vagy két asztalnál négy játékos játszik, több osztással.

Mészáros Károly alelnök javaslata alapján három régiónál a 25-25-25 legjobb helyezést elért versenyző bejut az elődöntőbe. A régióból az eredmények és az régiós versenyek átlag létszámának arányában további 15 fő, összesen 90 fő jut az elődöntőbe (tartalék nélkül).

A Szövetség 2019-ben, négy helyszínen – Debrecen, Budapest, Zalaegerszeg, Kecskemét – a meghirdeti az egyenes út az elődöntőbe versenyt, amely versenyek két legjobb eredményt elért versenyzője (négyszer kettő, összesen nyolc fő) bejut az elődöntőbe. Az egyenes út az elődöntőbe versenyen az átjárás régiónként biztosított, azaz több lehetőség adott az elődöntőbe való közvetlen bejutáshoz.

Az elődöntő létszáma 99 fő, a Szövetség elnöke a 99. résztvevő. Az elődöntő három fordulós lesz – Keleti régió, Nyugati régió és Budapest–, amelyből a két legjobb eredmény számít be a döntőbe jutáshoz.

A döntőbe – a három elődöntő összesített eredménye alapján – az elődöntő első 21 helyezést elért versenyző jut.

**Csapatverseny:** három régióban kerül rendezésre, régiónként 2-2 versennyel.

A döntőbe 21 csapat jut, ahol a csapatok körmérkőzést játszanak az előre rögzített vonalaknak megfelelően.

A döntőbe jutás alapelve, hogy régiónként 7-7-7 csapat jut be. A régióként a döntőbe jutó csapatok száma a középdöntőkön résztvevő csapatok számára figyelemmel a következők figyelembe vételével alakul ki. A legtöbb csapat részt vételével versenyző régió bejutó csapatai száma a 7 csapaton felül +1 csapat, a legkevesebb csapat részt vétellel játszó régió alapelvkén meghatározott 7 csapat létszáma 1 csapattal csökken, azaz hat csapat jut a döntőbe.

**Sportulti versenyrendszer**: három régióban kerül rendezésre, régiónként 2 versennyel.

A döntőbe – az összesített %-kos eredmények alapján – a 21 legjobb százalékos arányt elérő versenyzők jutnak.

Az arányos létszám kialakítása érdekében a régiók kialakításáról az Elnökség a később dönt.

Muzslai elnök javasolta, hogy a fentieket a tagegyesületek állományával beszélje át és a következő elnökségen történő megbeszélést és döntést követően a közgyűlésen való megtárgyalását.

**4. A 2019- évi versenynaptár kiadásának előkészítése**

A versenyrendszer alapján a főtitkár összeállította a versenynaptár tervezetét, amely tartalmazza valamennyi versenyág versenyeinek az időpontját. A Magyar Ultisok Országos Egyesülete által szervezett, meghívásos Fedák Sári verseny időpontja még nem végleges, ami miatt változás lehet a verseny naptárban, amelyet a következő elnökségi értekezlet véglegesít.

A verseny naptárban rögzített időpontban Szövetségi verseny szervezhető, helyi verseny szervezése tiltott valamennyi tagszervezetnél, klubnál amennyiben az zavarná a Szövetségi versenyen valórészvételt. Az előzőekre figyelemmel pl. lehet helyi versenyt rendezni a keleti régióba, amikor a nyugati régióban a sportulti versenyt rendeznek vagy fordítva.

**5. Egyebek**

Muzslai Róbert elnök felhívta a figyelmet arra, hogy ha az Elnökség döntést hoz, akár egyhangúan, akár ellenszavazattal, az elnökség tagjainak kötelessége, hogy a közös döntést képviselje.

Jelezte a bíróképzés óta eltelt két év és a szabályokhoz igazodva 2019-ben (lehetőség szerint február hónapban) tanfolyami keretek között lehetőséget kell keríteni a játékvezetők (bírók) képzésére, amelynek kettős célja van. Egyrészt a B kategóriás besorolású játékvezetők (bírók esetén a képzésével és vizsgáztatásával az előre jutást biztosítani. Az A kategóriás játékvezetők (bírók) esetében a szinten tartást biztosítani, illetve eredménytelen vizsga esetén a minősítést módosítani.

A 2018. évi társasági ulti döntő rendezésével felmerülő költséget (fogadás, táncbemutató stb.) a Magyar Ultiszövetség és a Magyar Ultisok Országos Egyesülete közösen rendezi.

További hozzászólás, felvetés hiányában az elnök az ülést 18 óra 40 perckor bezárta.

Debrecen, 2018. október 19.

A jegyzőkönyvet készítette: Tóth Bálint

Muzslai Róbert elnök

A jegyzőkönyvet hitelesítette: Borbély Imre alelnök